Alam I

Alam I, eller Bahadur Shah I (født 14. oktober 1643 i Burhanpur i India fødselnavnet Muazzam, død 27. februar 1712 i Lahore) var indisk stormogul. 

Han var eldste sønn av stormogulen Aurangzeb. Da Alam hadde nedkjempet sine rivaler om tronen var han 63 år. Han regjerte ikke lenge nok til å befeste riket igjen. I sine fem år som stormogul (1707–1712) regjerte over et rike som var på hell. Han måtte først befeste sin egen stilling overfor broren, og forsøkte deretter uten særlig fremgang å komme til en ordning med de stadig mer selvstendighetskjære rajputer og marather.

I Alams tid gjorde sikhene opprør under guru Gobind Singh. Det endte med at  sikhene klarte å løsrive seg fra Mogulriket. 

Etter Alams død i Lahore fulgte som sedvanlig en tronfølgekrig. Tre av hans sønner falt, og den fjerde, Djahandar Shah, besteg tronen.

Alam I ble gravlagt i Delhi.

Referanser 

Personer fra Burhanpur District i Madhya Pradesh
Stormoguler